ประกาศธนาคารแห่งประเทศไทย เรื่อง การขายหรือให้สังหาริมทรัพย์ของบริษัทเงินทุนแก่กรรมการ
ประกาศธนาคารแห่งประเทศไทย
ประกาศธนาคารแห่งประเทศไทย
เรื่อง
การขายหรือให้สังหาริมทรัพย์ของบริษัทเงินทุนแก่กรรมการ
---------------
 ในปัจจุบันหากบริษัทเงินทุนจะจ่ายเงิน
ทรัพย์สิน ค่าตอบแทน และสิทธิ
ประโยชน์ในลักษณะต่าง ๆ แก่กรรมการ พนักงาน
หรือลูกจ้างของบริษัทเงินทุนจะต้องปฏิบัติตาม
กฎหมาย หรือเกณฑ์ที่ธนาคารแห่งประเทศไทย (ธปท.) กำหนดไว้
หรือได้รับความเห็นชอบจาก 
ธปท. อย่างไรก็ตาม ในระยะที่ผ่านมา ธปท.
มีนโยบายปรับเปลี่ยนแนวทางการกำกับดูแลให้เป็น
เรื่องที่อยู่ในความรับผิดชอบและเป็นการตัดสินใจทางธุรกิจของบริษัทเงินทุนเองมากขึ้น
อาทิ การ
ผ่อนปรนเกี่ยวกับการจ่ายเงินหรือทรัพย์สินอื่นเป็นค่าตอบแทนแก่พนักงานหรือลูกจ้างของบริษัท
เงินทุนเป็นต้น
 เพื่อให้เป็นไปตามแนวทางการกำกับดังกล่าว
ธปท. จึงอาศัยอำนาจตามความ
ในมาตรา ๒๐ (๑๐) แห่งพระราชบัญญัติการประกอบธุรกิจเงินทุน
ธุรกิจหลักทรัพย์และธุรกิจ
เครดิตฟองซิเอร์ พ.ศ. ๒๕๒๒ และที่แก้ไขเพิ่มเติม
ออกข้อกำหนดเกี่ยวกับการขายหรือให้สังหา
ริมทรัพย์ของบริษัทเงินทุน แก่กรรมการ
เพื่อให้บริษัทเงินทุนถือปฏิบัติดังต่อไปนี้

 ข้อ
๑
ให้ยกเลิกประกาศธนาคารแห่งประเทศไทย เรื่อง การขายหรือให้
สังหาริมทรัพย์ของบริษัทเงินทุนแก่กรรมการ ลงวันที่ ๑๗
มีนาคม ๒๕๓๒

 ข้อ
๒ ในแต่ละรอบปีบัญชี บริษัทเงินทุนจะขายหรือให้สังหาริมทรัพย์มีมูลค่า
รวมกันไม่เกิน ๕๐,๐๐๐ บาท
แก่กรรมการแต่ละรายของบริษัทเงินทุนนั้นได้ โดยไม่ต้องได้รับความ
เห็นชอบจาก ธปท. ก่อน
 การขายหรือให้สังหาริมทรัพย์แก่บุคคล
หรือห้างหุ้นส่วน หรือบริษัทจำกัดที่
เกี่ยวข้องกับกรรมการ ตามมาตรา ๒๐ (๗) วรรคสอง
แห่งพระราชบัญญัติการประกอบธุรกิจเงินทุน 
ธุรกิจหลักทรัพย์ และธุรกิจเครดิตฟองซิเอร์ พ.ศ. ๒๕๒๒
และที่แก้ไขเพิ่มเติม ให้ถือว่าเป็นการขาย
หรือให้สังหาริมทรัพย์แก่กรรมการ นั้นด้วย

 ข้อ
๓ นอกจากที่กล่าวในข้อ ๒ ธปท.
เห็นชอบให้บริษัทเงินทุนขายสังหา
ริมทรัพย์ให้แก่กรรมการ ของบริษัทเงินทุนนั้นได้
เมื่อบริษัทเงินทุนปฏิบัติตามหลักเกณฑ์และ
เงื่อนไขดังต่อไปนี้
  (๑)
เป็นการขายตามมูลค่าของสังหาริมทรัพย์นั้น และ
  (๒)
บริษัทเงินทุนได้กำหนดระเบียบ และหลักเกณฑ์การขายสินทรัพย์
ประเภทสังหาริมทรัพย์ ตามประกาศธนาคารแห่งประเทศไทย เรื่อง
การปฏิบัติเกี่ยวกับการรับและ
จ่ายเงิน การตรวจสอบและการควบคุมภายในของบริษัทเงินทุน
และบริษัทเครดิตฟองซิเอร์ ลงวันที่ 
๑๖ สิงหาคม ๒๕๔๓
และเป็นการขายที่ปฏิบัติตามระเบียบและหลักเกณฑ์ดังกล่าว

 ข้อ
๔ การคำนวณมูลค่าของสังหาริมทรัพย์ดังกล่าวข้างต้น
ให้ถือเอาราคาตาม
บัญชีของบริษัทเงินทุนนั้น
หรือราคาตลาดตามมาตราฐานการบัญชีของสังหาริมทรัพย์นั้น แล้วแต่
จำนวนใดจะสูงกว่า

 ข้อ
๕
ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษา
เป็นต้นไป

 ประกาศ
ณ วันที่ที ๔ กันยายน พ.ศ. ๒๕๔๔
 
หม่อนราชวงศ์ปรีดิยาธร
เทวกุล
 
ผู้ว่าการ
 ธนาคารแห่งประเทศไทย

[รก. ๒๕๔๔/พ๘๘ง/๔๐/๑๑ กันยายน ๒๕๔๔]

 พรพิมล/พิมพ์/แก้ไข
 ๓
มิ.ย ๒๕๔๕